Argief vir Superrugby | Page 26 of 26 | Maroela Media
Alles vir die sleutelwoord "Superrugby"
Eugene Brink · 1 Mei 2014
Blue Bulls is baas in Pretoria
Die Cheetahs het almal verbaas deur vyf keer agtermekaar onoorwonne van die veld af te stap in die laaste paar weke, maar kom ons wees eerlik: Daardie spanne was nie die Bulls nie.
Blue bulls Cheetahs loftus Superrugby
Saders sink Stormers in Kaapse riller
Eugene Brink · 30 Maart 2013
Onverbiddellike verdediging, die Stormers se lynstaanprobleme en berugte onvermoë om drieë te druk het die Crusaders ‘n belangrike sege oor die Kapenaars besorg.
Crusaders stormers Superrugby
Rugbyblog: Sharks trek ‘n haas uit die hoed
Polla Roux · 26 Maart 2013 My muse het verlof sonder toestemming geneem – Dr. Christa van Staden
My muse het verlof sonder toestemming geneem
Gepubliseer op 06/12/2019 06/12/2019 by Dr Christa van Staden
Ek lag nou so lekker toe Vuurvliegie my laat weet dat die woorde vir haar woordsnoer die keer nie apart gegee word nie, want haar muse het haar so gelei.
Sy is ‘n wonderlike skryfster. Met ‘n muse. Ek skryf sommer net vir die onthou. As ek eendag oud is. Het geen muse nie. Dink ekke. Maar sê nou maar net ek het ene?
Dan het my muse verlof sonder toestemming gevat. Ge-awol soos die ouens in die weermagdae gepraat het. Pad gegee omdat ek my vingers met winterkoue gestraf het en nie wil tik nie.
Dalkies kwaad omdat sy hard probeer, maar ek my vingers liewer wil spaar?
Want sien. My vingerpunte is steeds seer. Dele van my vingers ook. Want ek het hulle aan ligte frostbite blootgestel. Mens noem dit dalk eerder frostnib, maar ek sien die dokter in Almaty het wel frostbite op my vorms neergeskryf.
Ligte vorm, net geknibbel. Maar steeds ongemaklik. As mens se werk is om te tik. En ewe skielik kry ek baie om te doen. Vertaal asseblief gou vir ons … die vingers kla steen en been.
Dit was gister twee weke gelede en ek het al vertel dat ek nog nie reg is om daaroor te skryf nie.
Ek is nog steeds nie, maar my webjoernaalmaats het besluit ek moet my muse loop soek. Want die muse wat veroorsaak het dat ek my inskrywings moes skeduleer omdat sy meer as een per dag kon motiveer, het die pad gevat.
En nou vra Vuurvliegie sommer direk of ek aan haar woordsnoer gaan deelneem.
My eerste reaksie is natuurlik nee, volgende keer. Maar Vuurvliegie het probeer help.
Ek het nog so gestaan en my nie gesteur aan muse se opgewipte wegstappende stert nie. Wou sommer nog agterna skree dat sy moet wegbly.
Toe pla my gewete my. En ek gaan pluk haar aan die arm beet. Dwing haar terug.
Sy skerm dat sy op pad is, nie lus vir my Jannie-jammergat-houding nie. Sal terugkom wanneer ek weer die sonstraaltjie is.
En daar verêrre ek my vir haar. Hier is geen son om ‘n sonstraaltjie te wees nie. Nie eens donker wolke om ‘n silwer randjie te maak nie.
Alles is grys. Nie eens vaal nie. Vaal voel darem soos warm ook. Hier is alles grys.
Maar ek druk tog deur. Toe nou man, dit is ‘n woordsnoer. En jy hou mos daarvan. Oor kersfees! En jy hou mos daarvan ook?
Toe ek vertel dat ek oor kersfees moet skryf, skuif sy so effens nader. Om te help as ek vashaak.
Maar slegs dan.
Ek het vasgehaak, oor begin, weer vasgehaak en toe besluit om in die eerstepersoon te vertel. Die eendag was daar wil nie vandag vir my werk nie.
Ek vermoed dit gaan nie die boekie wat Vuurvliegie beoog haal nie, maar dit maak ook nie regtig saak nie.
Ek het die eerste tree geneem en my gedagtes rondom kersfees neergepen.
Dankie Vuurvliegie, ek dink ek gaan my muse kan oortuig om terug te kom.
Dit is nou te sê as ek my nie lelik vererg vir die klein knoppies op my foon wat veroorsaak dat ek oor en oor moet tik omdat ek verkeerde letters raakgedruk het nie. Op die rekenaar is dit nog te gevoelig.
Dankie Positief en nig Tillie vir die raad met handskoene, ek gaan die winkels invaar om die gare te koop.
Dankie Una vir die WhatsApps, ek was nogal in ‘n gat. En dit het gehelp. Ek moet daaruit kom.
Dankie aan al my ander webjoernaalmaats wat getroos het. En jammer gekry het. Ek waardeer dit baie.
En dankie vir die aannoediging om uit die gat te klim, Bondels. Ek het dit juis vandag nodig gehad.
Dankie Toortsie en dromer777 en Kameel en tannie Frannie en Pete vir die jammer kry. Dit was nodig om te weet dat iemand saam met my geskrik het.
Want ek is skielik vir hierdie koue bang bang.
Ek het gister buite gaan stap. In die aand. Saam met manlief kafee toe. Want hy is blykbaar van klip gemaak. Ekke nie.
En toe voel ek die koue in my oog. En my oogbal was later die aand nog koel.
Het jy geweet mens se oogbal kan koud voel? Ek sal nou ‘n pienk bril gaan koop. Of sommer net ‘n kleurlose een. Om my oë saans teen die koue te beskerm. Dit lees ek vandag, is die slim ding om te doen.
Bedags werk sonbrille blykbaar goed. En is dit ‘n moet. Omdat UV-strale erg is net nadat die sneeu geval het. En dit gaan die hele naweek sneeu.
Ek verstaan dit egter nie. Die koue gevoel in my oog.
Gister was maar -7, ek het al in -28 buite geloop sonder dat my oë koud gevoel het.
Of wag, dit het al so gevoel. Ek is dalk nou net oorbewus van enige koue naby my.
Die skrik gaan nog ‘n rukkie vat om weg te gaan.
Vorige bydrae As mens jou ore uitleen …
Volgende bydrae Kersgety langs die Vaalrivier
26 gedagtes oor “My muse het verlof sonder toestemming geneem”
06/12/2019 om 9:23 vm
Liewe Christa, jy is brawer as wat jy weet en jy is kaalvoet-oor-die-drakensberge se nasaat. Daarom gaan jy en muse ‘n epiese kersfeesstorie vir ons skrywe, want jy mag.Ek is bly jy lag en dat jy beter voel. Liefde en toweringroete.
06/12/2019 om 10:36 vm
Dankie Vuurvliegie ❤️❤️❤️
06/12/2019 om 11:18 vm
Christa, hoe sê ‘n mens ‘geniet die koue, maar wees asseblief versigtig?’
Ek is bly dat jy al beter viel.
Ek is dankbaar dat dit net ‘ligte’ frostbyte was en dat dit as waarskuwing kon dien en nie sommer ernstig gebyt het nie.
Maar hy moenie van jou kom steel nie. Wees versigtig, maar geniet dit ook, jy weet mos wat ek bedoel.
Ek hoop jou vingers sal gou weer gesond wees en jou ogies gou weer warm word.
06/12/2019 om 11:23 vm
Ag Toortsie, baie dankie! Net wat ek nodig het. Gaan weer op die perd klim. Anders gaan die volgende vyf maande onmoontlik wees.
06/12/2019 om 11:36 vm
Met nuwe kennis en ervaring gaan jy op die perd klim. Die mooi daarvan geniet sonder om kanse te vat. ❤️😁
06/12/2019 om 11:57 vm
Inderdaad. Al het ek nie geweet ek vat kanse nie. ❤️❤️❤️
06/12/2019 om 12:00 nm
Natuurlik het jy nie geweet nie. ❤️
06/12/2019 om 12:27 nm
Ek verstaan nie waarom dit my skielik tref nie. Toe ons in Januarie hier was, het ek nie eens handskoene gedra nie.
06/12/2019 om 12:34 nm
06/12/2019 om 1:17 nm
06/12/2019 om 2:05 nm
Ek weet nie. 🙈
06/12/2019 om 2:06 nm
Skat so ❤️❤️❤️
06/12/2019 om 1:10 nm
Ek het nou bieyjie uitgemis op alles met my ge-NaNoWriMo-ery. Klink of jy bietjie probleempies het? Mens speel nie met die koue nie. Ek verstaan ook nie op oomblik waar jy is of waar jy was nie? Verskoon asb.
Als reg, Scrapy, ek is terug in Qazaqstan, was week in SA en het in minder as 4 minute my vingers te koud laat kry. Tans herstel hulle.
07/12/2019 om 2:17 nm
Dit was ‘n groot skrik maar nou het jy slimmer geword, en gaan kort voor lank daardie sneeu en koue onder die knie hê. 😊
07/12/2019 om 4:35 nm
Dankie Kameel, ek gaan
07/12/2019 om 7:43 nm
Ag, jy weet wat5 hulle sê Christa – koue hande, warm liefde. Nee, ek spot sommer met jou. Ek hoop die vingers herstel gou en bly gesond. Dalk leer jy nog om van die koue winter te hou.
20/03/2020 om 9:36 nm
Ek leer eerder om te weet wanneer om binne te bly, lyk dit my. En ook – dit word nie kouer en kouer en kouer nie, dit gaan op en af. daai kennis help baie.
07/12/2019 om 8:41 nm
Ek was lanklaas hier en het jou groot skrik gemis. Ek hoop dit gaan sommer beter en bly maar versigtig vir tannie Winter!
20/03/2020 om 9:35 nm
Sy is ‘n vreeslike tannie, ek moet aan haar gewoond raak.
08/12/2019 om 1:17 vm
Sterkte en spoedige beterskap. Ek weet nie, of ek meer sal regkom, in so ‘n klimaat nie, maar as mens moet, kan dit nie anders nie.
09/12/2019 om 1:32 nm
Dalkies is dit omdat julle nou al geklimatiseer het dat die koue jou so erg vang, maar nietemin, pas jouself op. Ek laaik jou harregat houding met daai muse. Hulle neuk n mens lekker rond! En ja, sonbrille in die sneeu werk, hoor. Ek sit selfs my sonbril op as ek bestuur in donker reënweer…dis verbasend hoe jou oë ontspan.
20/03/2020 om 8:22 nm
Dankie vir die raad en die geselsie, ek is so jammer ek reageer nou eers. Die boodskappe het nou net deurgekom.
10/12/2019 om 1:03 vm
Moes groot skrik gewees het as jy nog nie kan vertel nie. Vat jou tyd. Bly ons hoor darem weer van jou
10/12/2019 om 1:54 vm
Dankie, Dromer, ek waardeer die simpatie baie.